ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Асистенткиња др Александра Николајевић постигла је значајне резултате на пољу научног и истраживачког рада у области за коју се бира. То потврђују публикације међународног и националног значаја (11), као и учествовање на међународним конференцијама (2) и програмима стручног усавршавања. Радови које је асистенткиња др Александра Николајевић објавила садрже теоријску и методолошку релевантност за научну област за коју се бира. Објављени радови показују континуитет у интересовању за пруочавање области неједнакости, социјалне стратификације и социјалне искључености. Кандидаткиња кроз радове анализира како извесне карактеристике одређених група утичу на њихов статус, као и склоност ка детаљној анализи промена у друштвеној динамици (промене на тржишту рада) које утичу на стварање нових линија подела и неједнакости. Кроз радове је демонстрирана и сензибилност да се теоријски оквири прилагоде специфичностима различитих локалних друштвених контекста и уважи потреба за применом мултифакторског утицаја на предмет истраживања. Развијен је иновативни приступ проучавању сегментације на тржишту рада који је уско повезан са облашћу социјалне стратификације, али који истовремено реферише и на област социјалне искључености. Кроз своје анализе, кандидаткиња указује и на постојање различитих баријера које обликују животне могућности одређених друштвених група и пружа увиде у аспекте неједнакости и социјалне искључености у Србији. У вези са наведеним, кандидаткиња је показала склоност ка различтим истраживачким методама, начину прикупљања и анализи података.

Од последњег избора, објавила је научне радове следећих категорија: 1 рад часопису међународног значаја (М24); 6 радова у водећим часописима националног значаја (М51 и М52); три рада у зборнику са међународних научних скупова (М33); један рад у тематском зборнику националног значаја (М45).

Поред тога научни и истраживачки рад кандидаткиње огледа се и у учешћу у пројекту Министарства просвете, науке и технолошког развоја, као и пројектима које реализује Департман за социологију Филозофског факултета у Нишу. Као члан тима, од 2018. године учествује у реализацији пројекта под називом *Традиција, модернизација и национални идентитет у Србији и на Балкану у процесу европских интеграција* (179074), као и интерним пројектима Департмана за социологију *Корак ка професионализацији социологије: анализа потреба за професијом* (2018), *Корак ка професионализацији социологије 2: анализа потреба за професијом* (2019), *Ретроспектива и перспектива друштвеног значаја студија социологије на Филозофском факултету Универзитета у Нишу* (2020), *Популаризација социологије и истраживачке делатности социолога* (2021), и *Популаризација социологије и истраживачке делатности социолога 2 (2022 - )*. У склопу стручног усавршавања, кандидаткиња је похађала курс “Mediation theory and Skills” на Центално Европском Универзитету (*CEU)* у Будимпешти што је валоризовано као додатак дипломи докторских академских студија.

На основу наведеног, Веће Департмана за социологију предлаже Изборном већу Филозофског факултета да усвоји **позитивну оцену** резултата научног и истраживачког рада асистенткиње Александре Николајевић, кандидаткиње за звање доцент за ужу научну област Социологија (*Социјална стратификација и Глобална социјална политика*).

Ниш, 13.11.2024.

Управница Департмана за социологију

Проф. др Данијела Гавриловић

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА АНГАЖОВАЊА КАНДИДАТА У РАЗВОЈУ НАСТАВЕ**

**И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Асистенткиња др Александра Николајевић након претходног избора у звање учествовала је у унапређивању и развоју наставе на Филозофском факултету у Нишу у следећим активностима:

* Учешће у раду на структурисању програма и припреми материјала за реакредитацију Основних и Мастер академских студија социологије;
* Чланица Комисије за спровођење пријемног испита на Основним студијама социологије;
* Учешће у припремној настави за полагање пријемног испита и изради тестова за пријемни испит из социологије на Основним академским студијама социологије и Основним академским студијама социјалне политике и социјалног рада;
* У периоду од 2014. године до данас, реализовала вежбе на Департману за социологију и Департману за социјалну политику и социјални рад на основним и мастер студијама;
* Чланица тима за реализацију пројеката којим руководи Филозофски факултет Универзитета у Нишу:

- Корак ка професионализацији социологије: анализа потреба за професијом (1 и 2),

- Ретроспектива и перспектива друштвеног значаја студија социологије на Филозофском факултету Универзитета у Нишу,

- Популаризација социологије и истраживачке делатности социолога (1 и 2).

Поред тога, учествовала је у другим делатности високошколске установе од значаја за академску и ширу заједницу:

* Чланица редакције *Годишњака за социологију*, од 2019. године;
* Координисала и реализовала *Регионално такмичење ученика средњих школа из социологије* које организује Српско социолошко друштво у сарадњи са одсецима за социологију Филозофског факултета у Београду, Новом Саду, Нишу и Косовској Митровици;
* Координисала и реализовала предавања у оквиру Регионалног центра за таленте за Нишки регион (2018/19),
* Одржала предавање намењено наставницима ученика средњих школа из социологије на тему „Како реализовати квантитативно истраживање малог обима“, 2024.
* Учествовала у реализацији *Дана отворених врата* и *Сајма запошљавања* који организује Филозофски факултет Универзитета у Нишу;
* Рецензирала рад за часопис *Facta Universitatis, Series: Philosophy, Sociology, Psychology and*

*History*, 18 vol. 2 (2019), и рад у *Годишњаку за социологију* XVII/27 (2021)

Имајући у виду наведене активности, Веће Департмана за социологију предлаже Изборном већу Филозофског факултета да усвоји **позитивну оцену** ангажовања у развоју наставе и других делатности високошколске установе др Александру Николајевић, кандидаткињу за избор у звање *доцент* за ужу научну област Социологија (*Социјална стратификација* и *Глобална социјална политика).*

Ниш, 13. 11. 2024.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА ПЕДАГОШКОГ РАДА КАНДИДАТА**

Током своје професионалне каријере асистенткиња др Александра Николајевић остварила је запажене резултате у педагошком раду и испољила смисао за наставну делатност. Од 2014. до 2024. године радила је као сарадница у настави и асистенткиња на Департману за социологију Филозофског факултета Универзитета у Нишу. У току свог ангажовања у звању *асистент,* држала је вежбе на следећим предметима на Основним академским студијама социологије, и социјалне политике и социјалног рада:

*Социјална политика; Економска социологија, Социологија рада, Јавне финансије и финансијско право, Социјална стратификација, Увод у социологију, Општа социологија, Социологија транзиције српског друштва, Социологија друштвене промене, Социјална историја рада, Глобална социјална политика*.

На Мастер академским студијама социологије и Мастер академским студијама социјалног рада на следећим курсевима:

*Социјална заштита, Методологија социолошких истраживања, Социјална искљученост и политика социјалног укључивања, Анализа мера социјалне политике, Социјалне неједнакости и сиромаштво: концептуализација и мерење*.

Кандидаткиња је учествовала у акредитацији Основних и Мастер студија социологије, како у осмишљавању курикулума, тако и у писању одређених стандарда и силабуса. Такође, учествовала је писању силабуса у склопу акредитације програма Основних академских студија социјалне политике и социјалног рада.

Асистенткиња др Александра Николајевић успешно сарађује са студентима и студенткињама и професионално реализује наставу из наведених предмета. У настави користи савремену литературу и уноси методичко-дидактичке иновације у наставни процес. У анкетама студентске евалуације континуирано добија позитивне оцене.

Имајући у виду наведена постигнућа, Веће Департмана за социологију предлаже Изборном већу Филозофског факултета да усвоји **позитивну оцену** резултата педагошког рада асистенткиње Александре Николајевић, кандидаткињу за избор у звање *доцент* за ужу научну област Социологија (*Социјална стратификација* и *Глобална социјална политика*).

Ниш, 13.11.2024.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

**НА ФАКУЛТЕТУ**

Асистенткиња др Александра Николајевић је одржала приступно предавање на тему:

**Важност класне анализе у савременој социологији**

пред комисијом:

Проф. Др Наталија Јовановић

Проф. Др Горана Ђорић

Доц. Др Бојана Вранић

Комисија је предложила Изборном већу Филозофског факултета Универзитета у Нишу да утврди позитивну оцену приступног предавања др Александра Николајевић, кандидаткиња за избор у звање *доцент* за ужу научну област Социологија (*Социјална стратификација* и *Глобална социјална политика*).

Ниш, 13.11.2024.

Управница Департмана за социологију

Проф. др Данијела Гавриловић

