Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Др Ивана Митић је у досадашњој деветогодишњој академској каријери остварила значајне резултате, о чему сведочи немали број објављених радова како у домаћим часописима и зборницима тако и у страним часописима високе категорије и са значајним импакт-фактором. И у периоду од избора у звање доцент до данас, односно у последњих пет година, доц. др Ивана Митић остварила је запажене резултате на пољу научноистраживачког рада у оквиру уже научне области Српски језик, узевши у обзир објављене радове (два рада М23 категорије, један рад М44 категорије, три рада М45 категорије, пет радова М51 категорије, два рада М52 категорије, један рад М57 категорије), научну монографију М42 категорије, учешће на домаћим и међународним научним скуповима (укупно 12), те учешће на домаћим и међународним пројектима. Рецензирала је и припремила за штампу једну монографију; урадила је рецензије за радове из зборника *Савремена проучавања језика и књижевности*, те часописа *Годишњак за српски језик*, *Зборника Матице српске за филологију и лингвистику* и часописа *Philologia Mediana.* Др Ивана Митић је и један од уредника зборника *Језик, књижевност, моћ* (2023), при чему уређивање тог зборника носи категорију М18.

Др Ивана Митић учесник је домаћих и међународних пројеката, од којих издвајамо следеће: *Српски језик и књижевност у фокусу*, бр. 336/1-6-01 (од 2024), *Structuring Concept Generation with the Help of Metaphor, Analogy and Schematicity* – *SCHEMAS*, бр. 7715934 (од 2022), *Говорни и стандардни језик у јавној комуникацији у Нишу* бр. О-25-20 (од 2020. до јануара 2024), *Србистика на Филозофском факултету у Нишу (35 година од оснивања студијског програма)* бр. 455/1-1-9-01 (од марта до маја 2022), *Србистика на Филозофском факултету у Нишу*, бр. 100/1-10-9-01 (2020/21), *Српски језик некад и сад: лингвистичка истраживања* Филозофског факултета у Нишу, бр. 360/1-16-10-01 (2019/20), *Динамика структура савременог српског језика*, бр. 178014 (од 2018. године до завршетка финансирања пројеката Министарства), *Agreement Mismatches in Experimental Syntax: from Slavic to Bantu* (од 2019. до 2022). Сва истраживања др Иване Митић објављена у виду радова, монографије или представљена на научним конференцијама припадају ужој области Српски језик.

На основу наведеног, Веће Депармана за србистику даје **позитивну оцену** за постигнуте резултате у области научноистраживачког рада доц. др Ивани Митић, кандидату за избор у звање *ванредни професор* за ужу научну област Српски језик (Синтакса 1 и Синтакса 2).

У Нишу, 30. 10. 2024. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Александра Јанић Митић,

управник Департмана за србистику

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Ивана Митић педагошку каријеру на Филозофском факултету у Нишу реализовала је најпре као асистент (од априла 2015. до јануара 2020), а затим као доцент од фебруара 2020. године до данас, постигавши запажене резултате у области развоја наставе.

Доц. др Ивана Митић од претходног избора у звање доцент учествовала је како у наставним активностима тако и у промоцији Факултета и Универзитета кроз дисеминацију научних резултата. Др Ивана Митић ангажована је као члан стручних тела факултета (Изборног већа и Наставно-научног већа). Др Ивана Митић од 2020. до данас секретар је часописа *Годишњак за српски језик*, а била је секретар Департмана за србистику од септембра 2021. године до јануара 2022. године.

Др Ивана Митић била је члан организационих и програмских одбора следећих научних конференција:

1. Члан Програмског и Организационог одбора научно-стручног скупа *Учење у пандемији – summa утисака*, 2021. година, у организацији Центра за савремена филолошка проучавања младих истраживача Филозофског факултета у Нишу.
2. Члан Организационог одбора научне конференције *Језик нишких медија*, одржане новембра 2022. године.
3. Члан Организационог и Академског одбора конференције *Језик, књижевност, процес* (2023. године) и *Језик, књижевност, интерсекционалност* (2024. године).

Др Ивана Митић учествовала је у једној трибини, једној панел-дискусији, те одржала неколико предавања:

1. Учествовала је у трибини „Шта је то функционални српски језик и зашто нам је свима потребан?”, Филозофски факултет у Нишу, 21. 2. 2023. године;
2. Учествовала је у Панел-дискусији о родно осетљивом језику, која је одржана 9. маја 2022. године на Филозофском факултету у Нишу, у организацији AEGEE Ниш.
3. У организацији Центра за когнитивне науке при Универзитету у Нишу одржала је онлајн-предавање за студенте и заинтересоване „Ефекат линеарне блискости и синкретизма на слагање глагола у роду у српском језику: експериментални подаци“*,* 30. новембра 2020. године.
4. Одржала је предавање „О синтаксичким недоумицама у српском језику” на Правном факултету у Нишу 6. 12. 2023. године.

Била је члан Комисије за припрему, израду и спровођење пријемног испита на ОАС србистике 2022. године, те члан комисије за израду теста из српског језика за пријемни за основне студије Француског језика и књижевности 2024. године. Била је члан рангирне комисије за упис на основне студије Србистике 2023. године. Држала је припремну наставу из области синтаксе српског језика за пријемне испите на основним студијама Србистике и Новинаства / Комуницирања и односа с јавношћу.

У периоду од претходног избора доц. др Ивана Митић самостално је осмислила предмете Језик и стил у студентским истраживачким радовима (Филозофија, ОАС), Примењени српски језик у поређењу са енглеским језиком (Англистика, ОАС) за потребе акредитације 2021. године, те предмет Експериментална морфосинтакса (Стране филологије, ДАС), а заједно са доц. др Александром Јанић и силабус за предмет Функционални српски језик 2023. године (Немачки језик и књижевност, Психологија, Историја, Социологија и Социјална политика и социјални рад, ОАС).

На основу изложених података, Веће Департмана за србистику даје **позитивну оцену** у области доприноса развоју наставе и развоју других делатности Филозофског факултета у Нишу доц. др Ивани Митић, кандидату предложеном за избор у звање *ванредни професор* за ужу научну област Српски језик (Синтакса 1 и Синтакса 2).

У Нишу, 30. 10. 2024. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Александра Јанић Митић,

управник Департмана за србистику

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Доц. др Ивана Митић ангажована је у настави на Филозофском факултету у Нишу најпре као асистент (од априла 2015. до јануара 2020. године), а онда и као доцент (од фебруара 2020. године до данас). Учествује у реализацији наставе на сва три нивоа студија Србистике, на основним студијама Англистике, на основним студијама Психологије, Немачког језика и књижевности, Историје, Социологије, те Социјалне политике и социјалног рада. На Департману за србистику Ивана Митић предметни је професор на предметима у оквиру основних студија, и то Синтакса 1, Синтакса 2, док на предметима Увод у општу лингвистику и Синтакса српског језика у формалном кључу изводи вежбе. На мастер студијама Србистике предметни је професор на предмету Методологија лингвистичких истраживања (заједно са проф. др Бранимиром Станковићем). Поред овога, др Ивана Митић предметни је професор на изборном предмету Језик и стил у студентским истраживачким радовима у оквиру основних студија Филозофије и на предмету Примењени српски језик у поређењу са енглеским језиком (Англистика, ОАС), а наставу из предмета Функционални српски језик реализује заједно са доц. др Александром Јанић Митић на основним студијама Историје, Немачког језика и књижевности, Психологије, Социологије и Социјалне политике и социјалног рада. У оквиру докторских студија, Ивана Митић држи предмете Експериментална морфосинтакса (Стране филологије, ДАС), Контрастивна језичка истраживања (Стране филологије, ДАС; Србистика, ДАС; стари програм Филологија, ДАС), Когнитивни, функционални и формални аспекти граматике (стари програм Филологија).

Доц. др Ивана Митић одржала је неколико предавања/радионица за наставнике и/или ученике:

1. „Конгруенција у српском и македонском језику и још неке синтаксичке недоумице у српском језику”, у оквиру Семинара за наставнике из Северне Македоније, који је одржан од 18. до 19. јуна 2021. на Филозофском факултету у Нишу у организацији Департмана за српски језик и Центра за српски језик као страни и нематерњи.
2. „Усвајање морфосинтаксичких карактеристика српског као нематерњег језика у мултиетничком окружењу” у оквиру Семинара за наставнике *Савремени приступи у настави српског језика и књижевности* у Регионалном центру за професионални развој запослених у образовању, у Смедереву 17. 4. 2022. године.
3. Заједно са доц. др Нином Судимац, Ивана Митић одржала је онлајн-радионицу „Како написати апстракт у лингвистичким истраживањима?”, у оквиру Центра за савремена филолошка проучавања младих истраживача 30. марта 2022. године.
4. Одржала је онлајн-предавање за ученике, студенте и све заинтересоване из Каталога активности на тему „Актуелна синтаксичка питања у теорији и пракси” 6. 4. 2022. године.

У оквиру подржавања ваннаставних активности студената, др Ивана Митић активно је подржала групу студената прве године Србистике школске 2020/2021. године који су оформили групу *Клише*, у оквиру које представљају ауторске радове из области поезије, прозе и фотографије.

На основу свега наведеног, Веће Департмана за србистику предлаже Изборном већу Филозофског факултета у Нишу да усвоји **позитивну оцену** за резултате педагошког рада доц. др Иване Митић, кандидата предложеног за избор у звање *ванредни професор* за ужу научну област Српски језик (Синтакса 1 и Синтакса 2).

|  |  |
| --- | --- |
| У Нишу, 30. 10. 2024. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Доц. др Александра Јанић Митић,  управник Департмана за србистику |

Департман за србистику Филозофског факултета Универзитета у Нишу

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Доц. др Ивана Митић у обезбеђивању научно-наставног подмлатка остварила је следеће резултате:

А) Била је ментор или члан комисија за одбрану дипломских/завршних радова:

1. Милена Стојановић, „Конгруенција предиката са двородним именицама: корпусни подаци”, 6. октобар 2022, ментор;
2. Ксенија Стаменковић, „О асиндетским и њима еквивалентним синдетским реченицама у српском језику”, 18. октобар 2022, ментор;
3. Сања Стевановић, „Преводни еквиваленти партиципа 1 из немачког језика у српском језику”, 27. 10. 2022, ментор;
4. Наталија Стојменовић, „Пресупозиција и информацијска структура изричаја са итеративним елементима у српском језику”, 12. октобар 2022, члан Комисије;

Б) Била је ментор или члан комисија за одбрану мастер радова:

1. Ксенија Стаменковић, „Структурне, семантичке и прагматичке особености вишезначних двоклаузалних асиндетских реченица у српском језику”, 26. 10. 2023. године, Филозофски факултет у Нишу, председник Комисије;
2. Катарина Јовановић, „Лингвистички проблеми превођења проширених неодређеноличних реченица са руског на српски језик”, 4. 10. 2023. године, Филозофски факултет у Нишу, члан Комисије;
3. Анђела Митић „Говор села Стајковца – социолингвистички приступ”, 21. 10. 2022. године, Филозофски факултет у Нишу, члан Комисије;
4. Лидија Тасић, „Семантика модалног глагола *морати* у српском језику”, 25. октобар 2021. године, Филозофски факултет у Нишу, члан Комисије;
5. Јелена Смиљковић, „Grammatical errors that appear in the translation of English noun phrases into Serbian”, 23. новембар 2021. године, Филозофски факултет у Нишу, члан Комисије;
6. Маријана Манчић, „Pragmatic analysis of instant messaging: from emoji speech acts and ifids to phatic expressions”, 26. новембар 2021. године, Филозофски факултет у Нишу, члан Комисије;
7. Дејана Николић, „Синтаксичке и семантичке могућности везника *с обзиром (на то) да* у савременом српском језику”, 2. децембар 2021. године, Филозофски факултет у Нишу, ментор;
8. Неда Стефановић, „Елипса глагола са антецедентом различите дијатезе у српском језику”, 16. 10. 2020. године, Филозофски факултет у Нишу, председник Комисије;
9. Катарина Миленковић, „О слагању предиката са паукалном синтагмом у српском језику”, 12. 10. 2020. године, Филозофски факултет у Нишу, председник Комисије.

Доц. др Ивана Митић била је члан Комисије за оцену научне заснованости теме докторске дисертације *Конгруенција билингвалних говорника српског као наслеђеног језика у немачкој говорној средини* кандидата Ане Крстић (бр. одлуке о именовању Комисије 8/18-01-008/21-026). Тренутно је ментор у изради докторске дисертације *Конгруенција билингвалних говорника српског као наслеђеног језика у немачкој говорној средини* кандидата Ане Крстић*.*

Такође, била је члан комисија на другим високошколским установама за изборе у сарадничка и истраживачка звања: члан Комисије за избор мср Лидије Тасић у звање сарадник, Педагошки факултет у Врању, Одлука бр. 1094/8, 14. 7. 2021; члан Комисије за избор мср Лидије Тасић у звање асистент, Педагошки факултет у Врању, Одлука бр. 1286/5, 12. 7. 2022; члан Комисије за избор др Наташе Спасић у звање научни сарадник, ФИЛУМ, 2022).

На основу приложених података и података наведених у Извештају Комисије, Веће Депармана за србистику предлаже Изборном већу Филозофског факултета у Нишу да усвоји **позитивну оцену** резултата које је доц. др Ивана Митић постигла у обезбеђивању научно-наставног подмлатка.

|  |  |
| --- | --- |
| У Нишу, 30. 10. 2024. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Доц. др Александра Јанић Митић,  управник Департмана |
|  |  |